**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑΚΗ ΕΝΩΣΗ ΔΗΜΩΝ ΣΤΕΡΕΑΣ ΕΛΛΑΔΑΣ**

**Λεωνίδου 6 & Πατρόκλου – ΛΑΜΙΑ – ΤΚ 35100**

**τηλ. 22310 27368 email :** **info@pedstereas.gr**

 Δευτέρα 21 Σεπτέμβρη 2020

**ΔΕΛΤΙΟ ΤΥΠΟΥ**

 Πραγματοποιήθηκε σήμερα στα γραφεία της ΠΕΔ / ΣΕ , στη Λαμία, η 1η Συνεδρίαση της Θεματικής Επιτροπής " **ΙΣΟΤΗΤΑΣ** " της Π.Ε.Δ. Στερεάς Ελλάδας, υπό την Προεδρία της κας Ελένης Βάκα - Δημάρχου Χαλκιδέων και αποτελούμενη από τους : 1. κα **Παρασκευή Κάραλη – Δήμαρχο Ορχομενού**, Αντιπρόεδρο, 2. κα Ελένη Σύρου – Δημ.Συμ/λο Δήμου Διστόμου-Αράχωβας-Αντίκυρας , 3. κα Ιωάννα Νταντούμη - Δημ.Συμ/λο Δήμου Λεβαδέων, 4. κα Γεωργία Γκαρίλα – Δημ. Συμ/λο Δήμου Καρπενησίου , 5. κα Ευμορφία (Μόρφω) Ρουποτιά - Δημ. Συμ/λο Δήμου Λαμιέων, 6. κα Ελένη (Λίνα) Ευσταθίου – Δημ. Συμ/λο Δήμου Ιστιαίας-Αιδηψού 7. κα Παρασκευή (Βίβιαν) Αργύρη – Δημ. Συμ/λο Δήμου Λαμιέων και 8.κ. Νικόλαο Λουπάκο –Δημ. Συμ/λο Δήμου Δελφών.

Τα Μέλη της Επιτροπής μέσα από τις τοποθετήσεις τους και την ιδιαίτερα εποικοδομητική μεταξύ τους διαλογική συζήτηση, έθεσαν το πλαίσιο λειτουργίας και όρισαν το Πρόγραμμα Δράσης της Επιτροπής. Επίσης, τόνισαν την αναγκαιότητα η Τοπική Αυτοδιοίκηση να είναι πρωτοπόρος για μια Ανάπτυξη χωρίς αποκλεισμούς και για τη διεκδίκηση επίλυσης τεραστίων ζητημάτων που δημιουργούνται στις τοπικές κοινωνίες μέσα από ανισότητες και διακρίσεις , θέτοντας τους βασικούς άξονες προτεραιοτήτων ( Θεσμικό πλαίσιο , Αξιοποίηση Ευρωπαϊκών Προγραμμάτων , Βελτίωση υπαρχόντων και δημιουργία νέων Δομών Στήριξης στη Στερεά Ελλάδα , Δημιουργία Γραφείων Ισότητας στους Δήμους, Ενημέρωση πολιτών για ζητήματα ισότητας ) στους οποίους θα εστιάσει η Επιτροπή, προκειμένου να διαμορφωθούν οι θέσεις και οι προτάσεις της , για να κατατεθούν στο Δ.Σ. της Π.Ε.Δ. και στην Κ.Ε.Δ.Ε.

 **Η ΠΡΟΕΔΡΟΣ**

 **της Θ.Ε. «ΙΣΟΤΗΤΑΣ »της ΠΕΔ / ΣΕ**

 **ΕΛΕΝΗ ΒΑΚΑ**

 **Δήμαρχος Χαλκιδέων**